# มนต์ชัย สุภจิรกุล
นาวาอากาศตรี มนต์ชัย สุภจิรกุล หรือ โค้ชยุ่น (14 กรกฎาคม พ.ศ. 2509 –) เป็นหัวหน้าผู้ฝึกสอนวอลเลย์บอลชายทีมชาติไทยคุณชายถอยไป! 5 หนุ่มทีมชาติถ่ายแบบโปรโมทศึกลูกยางโลก - วอลเลย์บอลไทยงานหนักเจอสายหิน ลูกยางสโมสรเอเชีย และเป็นอดีตนักวอลเลย์บอลผู้ทำหน้าที่ในตำแหน่งบอลกลาง บอลโค้งสั้น

 ประวัติ 
มนต์ชัย สุภจิรกุล มีภูมิลำเนาเดิมอยู่ที่แปดริ้ว จังหวัดฉะเชิงเทรา ครอบครัวของเขาเดิมประกอบอาชีพทำสวน และเขาเป็นบุตรชายคนโตในจำนวนพี่น้องทั้งหมดสี่คน สำเร็จการศีกษาระดับประถมจากโรงเรียนวัดดอนทอง ระดับมัธยมต้นจากโรงเรียนปัญจพิทยาคาร และได้รับการทาบทามจากเสน่ห์ ศุภอักษร ให้เข้าศึกษาต่อระดับมัธยมปลายที่โรงเรียนเบญจมราชรังสฤษฎิ์ โดยเข้าแข่งวอลเลย์บอลให้แก่ทางโรงเรียนในระดับจังหวัด รวมถึงได้แข่งกับโรงเรียนใหญ่ ๆ ในเมืองกรุง และสำเร็จการศึกษาระดับปริญญาตรีจากมหาวิทยาลัยราชภัฏพระนคร

มนต์ชัยได้เป็นนักกีฬาวอลเลย์บอลชายทีมชาติไทยตั้งแต่ พ.ศ. 2530 และอำลาการทำหน้าที่เป็นนักกีฬาทีมชาติไทยเนื่องด้วยเข้ารับราชการทหารอากาศเมื่อครั้งที่เข้าแข่งขันซีเกมส์ 1991 ที่ประเทศฟิลิปปินส์ ซึ่งทีมของเขาได้รับเหรียญเงิน แม้จะเลิกทำหน้าที่เป็นนักกีฬาทีมชาติ เขาก็ยังได้เข้าร่วมแข่งขันวอลเลย์บอล ถ้วย ก. และกีฬากองทัพ ให้แก่ทีมทหารอากาศ

มนต์ชัย ได้รับการเรียกตัวไปเป็นผู้ช่วยผู้ฝึกสอนให้แก่วอลเลย์บอลชายทีมชาติไทยในการแข่งซีเกมส์ 2005 ที่ประเทศฟิลิปปินส์ ที่ซึ่งทีมของเขาได้รับรางวัลเหรียญทอง จากนั้น เขาก็ได้เข้าทำหน้าที่เป็นผู้ฝึกสอนทีมชาติแทนอาจารย์โสภณ ซึ่งเป็นผู้ฝึกสอนคนก่อนที่เกษียณไป โดยมนต์ชัยพาทีมชาติไทยเข้ารับรางวัลเหรียญทองแดงในการแข่งซีเกมส์ 2007 ที่จังหวัดนครราชสีมา จากนั้น มนต์ชัยได้ตัดสินใจสร้างนักกีฬาหน้าใหม่ โดยคงเหลือไว้เพียงกิตติคุณ ศรีอุทธวงศ์ และวันชัย ทัพวิเศษ และพาทีมชาติไทยคว้าแชมป์ซีเกมส์ 2011 ที่ประเทศอินโดนีเซีย

นอกจากนี้ มนต์ชัยยังทำหน้าที่เป็นผู้ฝึกสอนวอลเลย์บอลชายทีมชาติไทย ในการแข่งวอลเลย์บอลชายชิงแชมป์โลก 2014 รอบคัดเลือก โซนเอเชีย รอบสุดท้าย ที่แคนเบอร์รา ประเทศออสเตรเลียคอลัมน์: ข่าวย่อยกีฬาโลก: ตบหนุ่มไทยลุ้นคัดชิงแชมป์โลก รวมถึงทำหน้าที่เป็นหัวหน้าผู้ฝึกสอนทีมชาติไทย ในการแข่งวอลเลย์บอลชายชิงแชมป์เอเชีย 2013 ที่สหรัฐอาหรับเอมิเรตส์ ที่ซึ่งทีมชาติไทยได้อันดับ 6 รวมถึงในการแข่งวอลเลย์บอลในซีเกมส์ 2013 ที่กรุงเนปยีดอ ประเทศพม่า“โค้ชยุ่น” รับตบหนุ่มไทยลุย 'ซีเกมส์' งานหนัก - อ่านความจริงอ่านเดลินิวส์โค้ชอ๊อตรับลูกยางผ่านญวนไม่ง่าย : ข่าวสดออนไลน์ โดยในรอบรองชนะเลิศ ทีมชาติไทยเป็นฝ่ายชนะทีมชาติเวียดนาม 3–0 เซตทีมลูกยางหนุ่มไทยตบ"เวียดนาม"ยับ-ลิ่วชิงทองซีเกมส์สมัย 3ทีมลูกยางหนุ่มไทยตบ"เวียดนาม"ยับ-ลิ่วชิงทองซีเกมส์สมัย 3พม่าระทมอีก!บอลหญิงพ่ายไทย : กีฬา : ข่าวทั่วไป : คมชัดลึกออนไลน์ และในรอบชิงชนะเลิศ ทีมชาติไทยเป็นฝ่ายชนะทีมชาติอินโดนีเซีย 3–0 เซต ส่งผลให้ทีมชายของไทยคว้าแชมป์เป็นสมัยที่ 6 และเป็นการป้องกันแชมป์ซีเกมส์ได้เป็นครั้งแรกในประวัติศาสตร์“ลูกยางหนุ่ม” อัดอิเหนา เถลิงแชมป์ซีเกมส์สมัย 6 - Sport - Manager Online

 ชีวิตส่วนตัว 
ด้านชีวิตส่วนตัว มนต์ชัย สุภจิรกุล มีภรรยาชื่อวราภรณ์ เมธาภัทร์  ซึ่งเป็นอดีตนักวอลเลย์บอลสโมสรเป๊ปซี่ และอดีตนักกีฬาวอลเลย์บอลหญิงทีมชาติไทย และมีลูกด้วยกัน 2 คนเป็นชาย 1 คน หญิง 1 คน ซึ่งได้แก่พิศุทธิ์ และพุธิตา สุภจิรกุล  ที่เป็นนักกีฬาแบดมินตันทีมชาติไทยนักกีฬาทีมชาติไทยนิสิตใหม่จุฬาฯ ครีม, เอิร์ท, เสียงซอ - SportGURU

 ความสำเร็จ 
ในฐานะนักกีฬาทีมชาติไทย
 เหรียญเงิน เหรียญเงิน ซีเกมส์ 1991 ที่ประเทศฟิลิปปินส์

ในฐานะผู้ฝึกสอน
 เหรียญทองแดง เหรียญทองแดง วอลเลย์บอลในซีเกมส์ 2007 ที่จังหวัดนครราชสีมา ประเทศไทย
 เหรียญทอง เหรียญทอง วอลเลย์บอลในซีเกมส์ 2011 ที่ปาเล็มบัง ประเทศอินโดนีเซีย
 เหรียญทอง เหรียญทอง วอลเลย์บอลในซีเกมส์ 2013 ที่กรุงเนปยีดอ ประเทศพม่าลูกยางไทยเฉียบเหมา 2 ทองซีเกมส์ - กรุงเทพธุรกิจ ออนไลน์ทัพลูกยางไทยเจ๋งเหมาเรียบ 2 ทอง - สถานีข่าวเดลินิวส์ทีวี

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๒ ตอนที่ ๑๑ ข หน้า ๒๐๑, ๒๓ กรกฎาคม ๒๕๔๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๖ ตอนที่ ๓ ข หน้า ๓๐๘, ๒๙ มกราคม ๒๕๔๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๑๘ ตอนที่ ๔ ข หน้า ๑๗๕, ๒๒ กุมภาพันธ์ ๒๕๔๔